**Coláiste Aoidh Mhic Bhricne, Teileann**

**Polasaí maidir le gutháin chliste agus gléasanna leictreonacha eile**

*Treoirlínte do mhná tí*

Aithníonn Coiste Bainistíochta Aoidh Mhic Bhricne go mbíonn gutháin chliste agus gléasanna leictreonacha eile ag daltaí agus siad ag freastal ar na cúrsaí samhraidh.

Luaitear gléasanna leictreonacha le:

- Gutháin chliste

- Ipad / Ipod

- Ceamara digiteach

- Aon ghléas eile a bhfuil ceamara nó bogearraí taifeadta air

Cuireann Coláiste Aoidh Mhic Bhricne in iúl do thuismitheoirí go soiléir roimh an chúrsa nach gceadaítear na gléasanna seo ag an Choláiste nó in sa Choláiste.

Is é polasaí an Choláiste mar sin, chun iarraidh ar na mná tí monatóireacht a dhéanamh ar úsáid na nguthán agus na ngléasanna seo fad is a bhíonn na daltaí ag fanacht leo.

Luaitear na treoirlínte seo a leanas:

- Ní mór don dalta aon ghléas a thiteann faoi seo a thabhairt láithreach do bhean an tí

- Ní mór d’aon ghléas mar sin bheith múchta agus iad i seilbh an bhean a’tí

- Tá cead ag an dalta an guthán nó an gléas a úsáid idir **6pm – 7pm amháin** gach oíche

- Tá sé riachtanach go n-úsáidfí an guthán nó an gléas i spás poiblí sa teach amháin: sa chistin nó taobh amuigh os comhair an tí

- Ní cheadaítear na gutháin nó na gléasanna bheith sna seomraí leapa nó folctha ag aon am le linn na gcúrsaí

- Má iarrann daltaí cead guthán a úsáid lasmuigh de na huaireanta thuasluaite, is faoin bhean a’tí sin a cheadú; agus moltar sin a dhéanamh i gcásanna éigeandála nó speisialta amháin.

- Moltar do na mná tí bheith airdeallach go mbeadh an dara nó an tríú gléas ag daltaí agus nach mór na rialacha seo a chur i bhfeidhm ar gach gléas atá ag an dalta.

- Moltar do na mná tí iarraidh ar na daltaí na gutháin a úsáid le teagmháil a dhéanamh le tuismitheoirí agus iad acu

- Moltar do na mná tí gan cód idirlín / WIFI a thabhairt amach do na daltaí

- Moltar do na mná tí teagmháil a dhéanamh le príomhoide an choláiste má tá míthuiscint nó fadhb ann a bhaineann leis an cheist seo.

***Baineann na rialacha seo le cumhdach leanaí agus tá sin mar phrióireacht iomlán ag an Choláiste.***

Bíonn cead iomlán ag daltaí guthán an Choláiste a úsáid am ar bith sa lá chun teagmháil a dhéanamh le tuismitheoir / caomhnóir le linn na gcúrsaí.

colaisteaoidhteileann@gmail.com